
MODEL FRIUL E GUVIER 


ntal ricuart dal cuarantenàl 

dal taramot, si à fevelàt de 
ricostruzion e di chel che i disin 
“Model Friùl” (MF) che par 
me al è, prime di dut, il risultàt 
no intenzionàl di interazions 
complessis — tecnichis, sociàls 
e culturàls ma ancje politichis 
istituzionàls — che si son gjeneradis 
intal post taramot e cence nissune 
particolàr regjie centràl. Par cierts 
aspiets al è stàt un unicum, par 
altris al pues jessi ancjemò un 
bon model di aplicà in câs di 
catastrofis. Ma al à tant di insegnà 
ancje inte metodiche dal “guvier 
dal teritori” in cundizions di 
normalitàt. 
__ Se par “guvier dal teritori” o 
intindìn l'insiemi des legs, normis 
e struments tecnics aministratîfs 
che a regolin i intervents sul 
teritori, no podìn no tignî cont 

DAL TERITORI 


e Sandro Fabbro (*) 


di une idee di ben public che si 

à di perseguî. Cemàt intindi il 
“ben public”? Dal sigûr, la idee che 
indi à il stàt centràl e je divierse di 
ché di un pigul comun di mont. Il 
MF nus dîs che nol è ben public 
plui grant dal teritori stes e de 

sò autonome “ecogjenesi”: al è 
l'autoguvier dal teritori il ben 
public dal teritori. 

_I MF al è, duncje, la 
afermazion di un ordin ontologjic 
(cence cjasis siguris nol è un 
teritori sigùr, ni une rét di 
comunitàt, e nancje une economie) 
ma ancje la afermazion di une 
mission deontologjiche: il destin 
dal teritori al è intes mans di 
cui che lu vîf! Assumisi fin in 
fonts e a nivel local il compit e la 
responsabilitàt di sigurà un futàr 
al propri teritori al è la etiche dal 


MF e il vêr messac ae atualitàt e 


50 aons di orafie uficial de 
lenghe | furlane: il percors 


eo Adrian Cescje 


al “guvier dal teritori” (e, forsit, al 
guvier zout court). 

__ Intal fà chest, il MF al à 
concepît il podê politic tant 

che un podè condividùt 

e dal bas bande l'alt 0, o 
disaressin vué, di “sussidiarietàt 
verticàl”. Se al è cussì, alore, une 
atualizazion pussibile dal MF 

e à dòs implicazions operativis 
impuartantis: 

1. Come che, cuarante agns indaùr, 
il teritori furlan al è stàt ogjet e 
subiet di un procès di ricostruzion 
dal bas, al pues vuè, che si è esaurît 
il lunc cicli de espansion edilizie e 
dal consum conetàùt di teren, cirî di 
passà fûr une crisi, partide za intai 
prins agns 2000, deventant ogjet e 
subiet di une ricualificazion largje 
e profonde (che o ai miòr definî 
“rigjenerazion”). Al baste che il 
procès nol sedi planificàt e gjestît 





A jerin dôs scuelis principàls di 
scrivi par furlan, chê di pre Josef 
Marchet e de Fi/ologjiche e chê 
di pre Domeni Zanier e di Inż 
Furlane e Glesie Furlane. Po, tai 
agns Setante, si zontarin chê di 


Scuele Furlane e di Giorgio Faggin, 


codificade tal Vocabolario della 
Lingua Friulana dal 1985. Tancj po 
a jerin chei che a inventavin altris 
sistemis. 


PÒCS A CAPIRIN CHE LA 
SOLUZION PAR METI FIN AE 


ANARCHIE DES GRAFIIS no 
jere dome tecnico-linguistiche ma 
politiche. Le capirin tal Moviment 
Friùl e il plan par rivà a une grafie 
unitarie normalizade, coerente e 
semplificade, precundizion par 
une gnove politiche linguistiche 
de lenghe furlane, al fo eleboràt tal 
Moviment Friúl, parie cul scheme 
di leç che po e deventà la LR 15/97, 
che e inviave la gnove politiche 
linguistiche e ricognosseve ancje 
la uficialitât de grafie normalizade 
individuade dîs agns prin des 





dal alt in maniere verticistiche e 
burocratiche ma smicjant invezit 
ae autonomie massime dai sogjets 
teritoriâi (sussidiarietât verticâl 

e orizontàl), compatibil cu la 
sostignibilitàt ambientàl. 

2. Ae Region i tocje ancjemò il 
compit, disfrutant la sò Specialitàt 
e delegant al Stàt il mancul 
pussibil, di dà la direzion al procès. 
Magari cussì no, no je daùr a 

fâlu di almancul vincj agns e lis 
consecuencis si viodin (l'eletrodot 
Redipulie-Udin Ovest al è li a 
testemoneàlu!). Ai Comuns e 

aes lôr agregazions si à di dâur il 
compit di coordenà e di planificà 

i intervents. Ai privàts citadins 

e aes impresis chel di concori il 
plui pussibil ae buine riessude dal 
risultàt final. E 

(*) professor di Urbanistiche inte 
Universitàt dal Friùl 


Provinciis dal Friùl. Il plan al fo 
presentàt di cui che al firme chest 
articul e al fo acetàt dal assessòr 
ae culture de Provincie di Udin 
Oscarre Lepre. 


SI ISTITUÌ UNE COMISSION 
RICOGNOSSUDE DAL CONSEI 
DE PROVINCIE, membris 

Adrian Cescje (president), 

Etelredo Pascolo, Gianni Nazzi, 
Silvana Fachin Schiavi, Erando 
Sgubin, Giancarlo Ricci, Amedeo 
Giacomini, Aldo Moretti, 
Giovanni Frau, Piera Rizzolatti, 
Nereo Perini, che e lavorà dal Jugn 
1985 al Setembar 1985, e nomenà 
un arbitri pe sielte definitive, Xavier 
Lamuela, che al presentà la sielte tal 
Otubar dal 1986, che e fo publicade 
tal Zenàr dal 1988. 


NO DUCJ IN CHÉ VOLTE A 
ACETARIN LA PROPUESTE DI 
LAMUELA, dome il Moviment 
Friùl, Scuele Furlane, la Union 

dai Scritòrs Furlans e La Patrie 

dal Friúl. Ma cuant che e fo 
ricognossude grafie uficiàl de LR 
15/96, e dopo che e passà la prove 
dal ricors de Societàt Filologjiche 
Furlane tal 1996-97 cuintri il decret 
che le ricognosseve, si difondè cun 
facilitàt, massime in gracie dai 
struments linguistics eletronics 
(Dizionari Ortografic Furlan, 
Coretòr Ortografic Furlan, Grant 
Dizionari Bilengà! TF), che cence la 
normalizazion de grafie no varessin 


podùt sei dàts dongje. Il 

XX Intes aulis dal parlament 
talian si celebre la fin de integritât 
istituzionâl dal Friûl cul enesim 
regâl a Triest de bande dal Pd, cu 
la capitâl regjonâl che e à cussì la 
pussibilitât di deventâ, in graciis 
de citât metropolitane e dal rest 
des ex provinciis furlanis, distrutis 
pes ambizions personâls de 
Serracchiani, unic centri di disvilup 
e decision. 


> Une rispueste a cheste 
strategjie di anulament de identitât 
furlane e je vignude di un nudrît 
grup di sindics che, intai ultins 

doi agns, al à cjapàt posizion plui 
voltis, cun iniziativis par rimarcâ il 
fat che dome midiant di une leture 
identitarie si pues vuê fevelâ di 


disvilup e di futûr dal Friûl. 


k Chest moviment, caraterizàt 
di contignûts esprimûts de “Cjarte 
di Merét”, al à permetût che la 
planificazion “bulgare” de atuâl 
zonte no passàs sot dal cidin plui 
assolût, ma che, anzit, ancje tra i 
prins citadins dal centri campe, 

a nassessin dubis e bruts umòrs 
pes riformis caladis dal alt e cence 
rispuestis obietivis. 


k Intant, altris contradizions 

a viodevin la lûs, in graciis de 
iniziative referendarie dal sindic 
Anzil e dal dinei de bande de 
assemblee regjonàl di ametint l'acet 
e il davuelziment sucessîf. 


> La democrazie e je une 
marcjanzie simpri plui rare sul 
marcjàt dai partîts talians. O cròt 
che nò furlans invezit propit di 
cheste o vin di ripartî, no dome 
par motivazions etichis, ma par 
dibisugnis politichis. 


XX Se di fat o consegnassin a 
une rese dai conts tra partîts, al 
(al va indevant a pagj. 2) © 

scuintri diestre — campe il nestri 
destin e ancje chel istituzional dal 
teritori, o cambiaressin dome che 
l'aministradòr di condomini, intant 
che si sdrumin lis fondis. 


X$ Chest par dî che se no sarìn 
bogns di organizazion capilàr 

intai paîs, intes frazions, dapardut 

e no dome in cualchi zone che, 
propri in graciis de azion di chei 
sindics zovins si sta dimostrant 
plui sensibil ae partecipazion e al 
impegn diret, no sarìn in gràt ni di 
ufrî une alternative buine al progjet 
statalist ni tant mancul di batilu. 


X$ Mi vegnin iniment lis 
presentazions dal nestri gjornàl 
che o fasìn ator pal Friùl: a 

puedin jessi plenis di int, o ancje 
no, ma di ognidune di chestis al 
nas dibatiment, convinzion. Une 
pidade insume ae rassegnazion e al 
pessimisim. 

E baste une stanzie di ostarie, 

un local de pro loco, ma il cjatàsi 
insiemi di cui che al cròt ae libertàt 
dal Friùl al è il fatòr necessari e 
determinant de bataie che o sin 
daùr a combati. Il 

Lis datis jenfri parentesi taronde 

si riferissin al an di composizion o 
publicazion de opare citade. Lis datis 
Jenfri parentesi cuadrade si riferissin 
al an che al fås riferiment il contignùt 
des citazions stessis. 


KK K 


“Il Friuli è una delle regioni meglio 
segnate della Penisola. Posto 

fra Italia e Slavia, fra Venezia e 
Germania, sulla via maestra delle 
incursioni barbariche, ebbe per 
lungo tempo una storia a sé, ha una 
lingua e una letteratura sua, e, con 
esse, una sua intima vita”. 

Binpo CHIURLO, La letteratura 
ladina del Friuli (1915) 


KK K 


“Il Friuli non è soltanto una 
provincia, fu uno Stato ed è una 
Regione, perché costituisce una 
unità geografica ed etnica, con una 
propria lingua, una propria storia”. 
GIUSEPPE GIRARDINI, Le regioni e 
la guerra - Udine e il Friuli (1915) 


Nuie di fa, trê scufiots in muse 

ae democrazie. Cu lis decisions, a 
maiorance, dai 5 di Lui di bande 
dal Consei regjonâl, si è stabilît 
che i citadins dal Friûl-Vignesie 
Julie no podaran esprimis su 

trê des riformis plui contestadis 
dai ultins agns in Regjon. Nuie 
referendum sul gnûf model di 
sanitât, nuie referendum su lis Uti, 
lis Unions teritoriâls intercomundls 
che a dovaran cjapà il puest 

des provinciis abolidis aromai 
definitivementri, nuie referendum 
nancje su pe propueste di dividi 
la Regjon in dôs provinciis 
autonomis (Friùl di une bande, 
Triest di ché altre, sul model dal 
Trentin e dal Sud Tiròl). 


«O VIN ASSISTÙT A UNE 
DECISION VERGOGNOSE, 
CUINTRI IL POPUL», al 

à comentàt a cjalt il sindic 

di Rivignan-Ieor, Mario 

Anzil, puartevòs dal comitàt 
“Tuttiperilfriuli”, domandant 

po dopo ai furlans di meti ducj 
fûr dai barcons la bandiere cu la 
acuile patriarchine: «e il popul 
justementri al reagjìs, il Friùl al 
reagjìis e nol dismentee». Dal stes 
tenòr il pinsîr dai comitàts pe 
sanitàt, in bataie di un grum di 
més di Sacîl a Glemone, di Gurize 
a Tisane a Monfalcon: «Ancjemò 


La riforme costituzionàl judie o 
copie la autonomie? Il dibatit al 

è viert e al met cuintri studiòs di 
dirit, politics e ancje esponents 
dal sindicat. Cualchidun al pense 
che il cambiament de Costituzion 
sburtàt di Matteo Renzi al è ce 
che al covente par vê un Stàt 

plui sclagn e svelt: altris invezit 

a crodin che al sedi un dissen 

une vore centralist che al concje 
ogni sovranitàt dai teritoris e des 
comunitàts. L'apontament cul 
referendum di Otubar al è dut càs 
decisîf e al à sticat la formazion di 


Comitàts dal Sì e dal No. 


PAR METI MUSE CUINTRI 
MUSE LIS RESONS DI CHEI 
CHE A POIN LA RIFORME E 

DI CHEI CHE NO LE PUEDIN 
VIODI nancje in fotografie a 

son nassudis sul teritori diviersis 
ocasions di confront: in particolàr 
in Sale Ajace a Udin a son stàts 
clamàts a esprimisi doi professòrs 
universitaris che al rivuart a àn 
opinions diferentis come il dì e la 
gnot. Un al è il costituzionalist 
Leopoldo Coen de Universitàt dal 
Friúl, che al considere la gnove 
Cjarte come une pussibilitàt pe 
Regjon di otignî parfin gnovis 
competencis e par chest al à acetat 
di vuidâ il Comitàt pal Sì: di 

chê altre bande un fisic, Sergio 
Cecotti, che al à aderît al Comitàt 
dut furlan Sono Speciale Voto NO: 
lui, che al è stàt protagonist di 
une part de vite aministrative 

de comunitàt furlane tant che 
president de Regjon e sindic di 
Udin, al cròt che lis modifichis ae 
Costituzion a metin in seri pericul 
la specialitàt dal Friùl-Vignesie 
Julie e ce che e je stade buine di 
puartà ai citadins. «La ricercje e 
la inovazion, la protezion civîl, i 


I trê scuflots: 








e David Zanirato 





une volte la Zonte Serracchiani 


e il centri çampe che le sosten 

a àn dimostrât la considerazion 
che a àn de volontât popolâr. A 
son stâts plui di 2.500 i citadins 
che a àn firmât par domanda il 


referendum su la abrogazion de leg, 
a testemoneance dal malcontent 
gjeneràl che al è petàt sù, dai 
monts al màr, dopo la aplicazion 
de gnove sanitàt. Nô dut câs no si 
fermarìn e o sin pronts a gnovis 


REFERENDUM SU LA COSTTTUZION, 


SI UCIN LIS ARMIN. 
Comutats pal SÌ, ma ance 


Sono Speetale Voto MI 


e© Walter Tomada 


bens culturài, lis infrastruturis 
energjetichis, la previdence 
integrative e il coordenament 
de finance publiche a son ducj 
aspiets — al dîs - che a passaran 
sot il guvier di Rome. Achì in 
Friùl fin cumò ju vin simpri 
tratàts di bessòi, o vint la ultime 
peraule. Se al ves di vinci il Sì, 
chest al deventarès impussibil». 
Par dimostràlu, Cecotti al à 
mostràt un video dulà che il stes 
Renzi al confesse che un dai siei 
intindiments principài al è chel di 
gjavà podé aes Regjons. 

Coen invezit al pense che «la 
riforme no cambiarà nuie pes 





Regjons autonomis, parcè che e 
pee la sò atuazion ae revision dai 
lôr Statùts, e il Guvier centràl 

al varà di là indevant di intese 
cui nivei periferics. La gnove 
Costituzion e je duncje stade 
pensade in rispiet des autonomiis 
ma par fà cressi un sisteme plui 
eficient e trasparent di guvier de 
publiche aministrazion». 


LA INTESE TRA GUVIER E 
REGJON E JE PERÒ UN REBUS. 
Cemdt varessie di madressi? In 
ce maniere ise di intindi? Cecotti 
al è pessimist sul fat che l'acuardi 
cun Rome ae fin al podedi 


iniziativis, sigurementri aes 
prossimis elezions si impensarìn 
di cui che al à votàt No ae 
amissibilitàt dal cuesît». 


DOPO BONADE LA RABIE, il 
comitàt vuidàt di Anzil si è subit 
cjatàt cun Giorgio Marchesich, 
leader dai triestins che a stan 
pontant al ricognossiment dal 
TLT, il Teritori libar di Triest, 

e si è stret un pat politic par unî 

lis varis animis teritoriàls dal 
indipendentisim, dal autonomisim 
e dal ambientalism furlan e 
triestin; si son costituîts vérs 
Comitàts di Liberazion, pronts dai 
prossims més a «ristabilî un nivel 
minim di democrazie e di libertàt, 
violàt de decision dal consei 
regjonàl, e tornà a rilangà il progjet 
des dòs provinciis autonomis dal 
Friùl e di Triest». 


IL PROSSIM BANC DI PROVE 
PE ZONTE al sarà, dut câs, une 
gnove richieste di referendum, 
chel proponàùt dai sindics e dai 
comitàts pe abrogazion de leg sul 
servizi idric e des scovacis, altre 
riforme contestade, soredut pe 
sô filosofie di font che e ponte 

a un acentrament des decision 

e de gjestion, preludi - secont i 
comitàts - ae svendite de aghe aes 
multiutility dal Nordest. Il 


puartà vantaçs al Friùl, se ogni 
parlamentàr al pues emendàlu: il 
Pd Francesco Russo inte norme su 
lis Provinciis al à dineàt ce che al 
veve dit il nestri consei regjonâl, 
zontant la norme su lis Citàts 
Metropolitanis, «e figuràsi se i 
tancj esponents politics che a son 
cuintri des Regjons speciàls (al 
fâs i nons di Gianclaudio Bressa, 
sotsegretari, e dal president de 
Toscane Enrico Rossi, ndr) nus 
lassaran decidi di bessòi ce fà de 
nestre autonomie». 


PAR CHEST, ALTRIS 
COSTITUZIONALISCJ, PAR 
ESEMPLI LA FURLANE ELENA 
D'ORLANDO E IL TRENTIN 
VALERIO TONIATTI, A STAN 
SBURTANT par che lis Regjons 
Autonomis alpinis a cjatin 

une intese cul guvier prin dal 
referendum di Otubar, parcè che 
dopo al podarès jessi masse tart. 
La D'Orlando in particolàr e à 
spiegàt che lis garanziis pe nestre 
Regjon no son particolarmentri 
fuartis, e par meti al sigùr la nestre 
autonomie al covente movisi prin 
che il guvier, se al ves di vinci 

il referendum, al sedi tentàt di 
doprà la clausule di supremazie 
che e passe parsore dai teritoris 

e che e ridimensione une vore lis 
competencis regjonàls. Scoltant 

il so alarme, il conseîr regjonàl 
Claudio Violino al à presentade 
une mozion ae presidente 
Serracchiani e il president 

de Assemblee de Comunitàt 
Linguistiche Furlane Diego 
Navarria al à prontàt un ordin dal 
dì di presentà in ducj i Comuns par 
domanda che la stesse Serracchiani 
e pretindi dal Guvier garanziis 
precisis de tutele dal nestri podé di 
autoguvier prin di Otubar. Il 

I efiets de Brexit su lis 
nazionalitàts dal Ream Unît 


Il 52% dai citadins britanics che 
ai 23 di Jugn a àn partecipàt al 
referendum par decidi se restà o 
no dentri de Union Europeane 

al à votàt par che il Ream Unît si 
gjavi fàr de Union. Daùr dal dât 
complessîf si platin però risultàts 
une vore diferents a seconde de 
comunitàt teritoriàl clamade al 
vòt. Cussì, se in Ingletiere, in 
Cornualie e in Gales al à vinçût il 
front a pro de jessude de Union, 
si à votàt NO in Irlande dal 

Nord (56%), in Scozie (62%) e a 
Gjibraltar (96%). Chest al à sticàt 
une rieste di reazions che i lòr 
efiets ultins a restin ancjemò ducj 
di capî. Un dai fronts plui cjalts al 
è propit chel de tignude dal Ream 


Unît cussì cemùt che lu cognossìn. 


NANCJE UNE SETEMANE DOPO 
DAL VÒT, LA PRIME MINISTRE 
SCOZESE NICOLA STURGEON 
(SNP) si è cjatade cul president de 
Comission Europeane, Juncker, cun 
chel dal Parlament Schulz, e cui 
rapresentants dai grups principàl 
de assemblee par manifestà la 
intenzion de Scozie di restà dentri 
de Union e par resonà su cemût 
rivà al obietîf. Par cumò nissun 

di lôr al à mostràt disponibilitàt a 
sostignî il percors di separazion de 
Scozie dal Ream Unît, massime 
par vie des pressions fatis dal 
president francês Hollande e 

dal prin ministri spagnûl Rajoy, 
spaurîts dal efiet che l’esempli 






eè Carli Pup 


Scozie 


Ingletere 
59-60% 






Gales 


50-55% Londre 


Gjibraltar aiii 


96% 


Cemût a an votât par che il Ream Unît 
si gjavi fûr de Union 23 di Jugn 2016. 


scozês al podarès vê par Catalogne 
e Corsiche. A vuê, la ipotesi e je 
chê di un gnûf referendum su la 
indipendence in Scozie, ma la sô 
organizazion e dipendarà une vore 
dai gnùfs ecuilibris politics daûr a 
definîsi. 


INMÒ PLUI INGREDEADE LA 
SITUAZION IN IRLANDE DAL 
NORD là che la jessude de UE e 
invertìs il procès di svicinament 
sociàl, economic e politic in 
vore tra la part meridionàl e ché 
setentrionàl de isule e e torne 

a jevà lis tensions. A front di 
une maiorance a pro de Union 
Europeane e dal pericul che si 


In France e je nassude 


Cui 25 di Jugn si à sierade la sielte 
dai nons de gnovis regjons jessudis 
de riforme teritoriàl metude in 
vore intal stàt francés, ancje se la 
ultime peraule i spiete al Consei di 
Stét che dentri dal prin di Otubar 
al decidarà se fà bogns o no i nons 
sielzùts a nivel locàl. Sîs regjons 

a àn mantignùt i confins che za 

a vevin e cun chei ancje il lòr 

non, altris dôs a àn decidût juste 
di meti adun i nons des lòr parts 
(Borgogne — Francje Contee, e 
Alvernie — Rhône-Alpes), intant 
che la fusion tra Alte e Basse 
Normandie e à puartât ae nassite 
di une regjon che nissun al à vût 
dubis intal clamâ Normandie. 


PLUI INGREDEADE LA SIELTE 
DAI NONS PAR CHÊS ALTRIS 
REGJONS, La union di Alsazie, 
Lorene, Champagne e Ardenis 

e je stade batiade Grand-Est, 
cence nissun riferiment duncje ai 
nons tradizionâi. Stesse logjiche 
ancje pe union tra Nord, Pas- 

LA BANDIERE OCITANE: CRÒS E STELE ZALIS 
IN CJAMP ROS 


de-Calais e Picardie che e je 
deventade Hauts-de-France. Il 
leam identitari al è invezit evident 
par dòs des grandis regjons che a 
cjapin dentri la part sudocidentàl 
dal stàt francês. La union jenfri 
Lenghedoc — Roussillon e Misdì 
— Pireneus e je deventade Ocitanie 
pirenaiche mediterante. 


LA OCITANIE E JE UNE 
ANTIGHE NAZION DE ETE 
DI MIECG che e cjapave i sud de 
France par rivà ancje in Italie. 
La sò carateristiche principàl e 
je di jessi fondade su la difusion 
de /enghe ocitane, o lenghe di Oc, 


evoluzion dal ocitan antîc o 


torni a militarizà il confin tra 
Nord e Sud, i rapresentants dal 
Sinn Féin a àn propontàt di zovàsi 
de pussibilitàt di un referendum su 
la riunificazion de isule proviodude 
dai acuardis di pàs dal 1998. 

Une propueste bocade dibot de 
segretarie di stàt pe Irlande dal 
Nord, Theresa Villiers, che e à 
palesàt cussì sei la posizion dal 
guvier conservadòr britanic, sei de 
aree unioniste nordirlandese. 


IN GALES, LÀ CHE È À 
VINCÙT IL “BREXIT”, pai 
nazionalitaris dal Plaid Cymru 

«il vòt al à cambiàt dut ancje 

sul plan dai rapuarts internis», 
metint su la taule la pussibilitàt 
de indipendence. Il prin ministri 
galês, il laburist Jones, nol 
concuarde, ma al è dacuardi che il 
risultàt dal referendum al puarte 

a riviodi i ecuilibris dentri dal 
Ream. A front dal risi che il Gales 
al vegni trasformàt intune sorte di 
provincie inglese, Jones al sburte 
par une revision dal implant statàl 
in sens simpri plui federàl, cun 
incressite dal autoguvier galês. 


GJIBRALTAR. Fabian Picardo, 
ministri in cjàf di Gjibraltar, al 
domande un regjim separàt di 
adesion ae UE pal so teritori, che 
al vûl restà intal Ream Unît ma 
cence isolàsi dal rest de Europe. 
Une ipotesi une vore dificile di 
meti in vore. Il 


la Ocitanie 


provengàl. Un câs tipic di nazion- 
non nazion o di nazion improibide: 
une aree esistente inte realtàt, 
diferente dai cunfins dai Stàts 
costituîts in maniere legàl li che al 
è il so teritori. 


IL RIFERIMENT AE OCITANIE 
VOLÙT DE MAIORANCE DAI 
CITADINS clamîts a dî la lôr 

sul non gnûf no je plasude par 
nuie ae diestre republicane e 

a ché nazionaliste ma al à vût 

la poie ancje de maiorance dai 
conseîrs regjonài che i àn zontàt la 
adietivazion pirenaiche mediteranie 
par slizerî un tic il so impat. Par 
contentà i catalans dal Roussillon 
si à invezit prometùt un impegn 
concret a difindi lis carateristichis 
linguistichis e identitariis de 
Catalogne setentrionàl. De fusion 
tra Aquitanie, Limusin e Poitou- 
Charente e je nassude invezit la 
Gnove Aquitanie, là che l’adietîf 
al varès di fà riferiment al gnûf 
avignî unitari di chest teritori. II 





DAL FRIJL 


Midiant de storie dai cognons furlans, 
si fâs ancje la storie dal nestri Friùl. 
Chest més, stant che si fasaran lis 
Olimpiadis a Rio, in Brasil, us pro- 
ponìn cognons di atletis furlans che a 
saran in gare. 


(Gjavats fùr di I cognomi del Friuli di 
Enos Costantini e Giovanni Fantini ed. La 
Bassa/LithoStampa. 0 ringraciìn i autòrs 
pe disponbilitàt e pe colaborazion). 


BRAIDOT (BRAIDA, BRAIDOTTI) 


Al ven di braide, tiermin che al in- 
diche «un toc di teren avonde grant 
fùr dal paîs». Une braide e pues jessi 
ancje dongje di cjase, ma ni pigule, ni 
sierade, a diference di un droili o di 
un dearg. La forme Braidot si cjatile a 
Mosse, Vierse, in comun di Romans 
dal Lusing e a Gurize. Intal 1545 al 
è segnàt a Gramoian un Giovanni 
Braidotto qm. Zuanne della Villa di 
Rualis;intal 1598 une casa Braidotta; 
intal 1600, scrit ancje Braidot, si cja- 
tilu a Muimans. 


CAINERO 


Al podarès vignî dal non todesc di 
persone Heiner(-eisileilu-aie-Hal 
pues deventà —C tes lenghis roman- 
zis), variant di Heinrich, ven a stài 
Indrì. Cognon ben presint a Udin e 
a Remanzàs (chi il Mulino Cainero 
che al à molàt la ativitàt intal 1992); 
presint a Cividàt e a Tavagnà. Intal 
1185 Kainerus de Porto a Cividàt; 
1466 Cainer a Dartigne; 1573 Zuan 
di Vignut Cayner de Malazump; intal 
1528 Girolamo Cainero “Dominiciano” 
notato di Udine. 


MIZZAU 


Cognon tipic di Bean, in comun di 
Codroip. Si pues pensà che al vegni 
di un non par todesc di un paîs no par 
fuarce logàt intun lùc gjermanofon: 
intal Imperi asburgjic, i paîs che a 
jerin in Slovenie, Cechie, Slovachie e 
v.i. a vevin la traduzion par todesc. Il 
paîs però, no vin rivàt a individuàlu. 
Si cjatilu numeròs a Bean za ae fin dal 
Cuatricent in formis variis: Mizau, 
Mizao; Mizaum; Mizanno;, Mizzau. 
Par esempli: 1496 iuxta campum rec- 
tum per Colaum Mizaum de Beano. 


ROSSIT (ROSSITTI, ROSSITTO) 


Diminutîf di ros, il colòr: al è une 
vore probabil che al vegni duncje 
di une carateristiche fisiche di per- 
sone. Intal 1337 a Spilimberc: post 
domum dominae Borgae iuxta domum 
Jacobi dicti Russitto de Raussetto. La 
forme Rossit si cjatile a Pordenon in- 
tal 1545: Tomaso g. Ser Pietro Rossits 
detti del Sal. 


TROST 

Si lu cjate des bandis di Gurize: 1722 
Andrea Trost decano di Santo Vitto 
di Vipacco; 1722 Thomaso, Filippo, 
Gioseff e Urban Trost, vignaioli in 
Santo Vitto. i 





Darte e la Ciargne 
Viodudis di Mauro 


Mauro Lòwhenthal al è un gjestòr di 


albierc che di cuant che al veve pòcs 
dîs di vite al à tacàt a respirà laiar di 
Darte, cuant che i gjenitòrs a àn de- 
cidût di molà Triest par meti in pîts 
un albierc a Darte. «Mê mari e diseve 
simpri che la stagjon e tacave cui 8 di 
Lui e e finive ai 24 di Avost a Sant 
Bortul. La setemane dopo si sistema- 
ve l'albierc, o lavin in feriis par 15 dîs, 
e cui prins di Otubar o scomengavi 
scuele. Di Invier nol jere nuie, e mê 
mari e gno pari a àn pensât di fà istès 
alc pe int metint in pîts seradis di bal. 
Si balave ogni sere dut l'an, par 30 
agns: si tacave aes vot sore sere e ae 
une di gnot si sierave. Aes 2, mê mari 
e tirave fùr la butilie di spumant e si 
faseve un brindis ducj insiemi parcè 
che la int e saveve divertîsi di plui di 
cumò. In chei timps tu vevis 1.000 
presincis intun an, se la stagjon e 
lave ben. La int che e vignive tu le 
viodevis zirà ancje parcè che no je- 
rin trops mieçs publics e no podeve 
movisi trop. Vuè, invezit, il numar di 
presincis al è plui grant ma no si note. 
Lis personis a tindin a vignî dome a 
durmî e vie pal dì a cjapin la machine 
e si movin. Al è cambiàt dut. Mi tocje 
ancje fà itineraris di ce che a puedin 
là a viodi. Purtrop, si disin ancje robis 
no veris su Darte, che al tocje meti 
in clàr. Soredut cuant che si fevele 
di numars. Par esempli, jo tai més di 
Fevrâr, Març, Avrîl, Mai e Jugn o ai 
vût cirche 3.000 presincis in albierc. 
Tai agns ‘60, chescj numars a jerin 
un sium!» 

Darte e à pierdùt di cuant che a 
son finîts i turiscj mandàts dal 
Ministeri (e a chei timps, lis presin- 
cis a jerin sù par jù su lis 120.000) ma 
«l'an passàt o vin vàt 60-70.000 di 
lôr. Ciert,a Darte a son tantis robis di 
sistemà... Lis termis a àn di jessi cja- 
padis sù dal Comun ma supuartadis 
de Regjon. O sin daûr a lavorà ancje 
nò gjestòrs di albiercs par jentrà inte 
societàt GIP che e gjestìs lis termis 
di Grau e di 40 agns 87% dai bécs 
de Regjon. Se a sostegnin par milions 
di euros lis termis di Grau, parcè no 
ancje chés altris pigulis come Darte? 
Sperìn di rivà insom.» 

Mauro, cul timp, alè ancje deventàt 
un cognossidòr di jerbis, di foncs e 
di storie de Cjargne, e chest so savè 
lu met a disposizion de int «O ai int 
che e ven di dut il mont e che mi dîs 
che culì si sta benon. O vin Trentins 
che mi disin che il bosc che o vin nò, 
lôr sal insumiin! Di fat, nô o vin cuasi 
6.000 sortis di plantis e a Darte a son 
cuasi dutis. In Trentin, 2.500. O vin 
ben robis di valorizâ!» Il 





Par viodi i altris contignùts 
de “La Patrie dal Friul°, 


abonaitsi. Dutis lis informazions si cJatin li dal sît 





www.lapatriedalfriul.org 


— kr 


Per vedere gli altri contenuti 
de “La Patrie dal Friùl°, 


abbonatevi. Tutte le informazioni si trovano sul sito 


www.lapatriedalfriul.org 


Che tu sedis za abonàt o che tu 


le vedis lete dome cualchi volte, 





aboniti o rinove l'abonament 
a un mensîl unic: almancul une volte 


al mês, lei par furlan! 


